**Meșter în gospodărie**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Comparat cu orice meșter care își câștigă banul

Am visat s-ajung departe, mânuind astfel ciocanul

O vecină într-o seară m-a strigat cu disperare

C-a aflat din vecinie că sunt meșter în dotare

Eu crezând că ea probabil are vreo ulucă ruptă

Sau că poate dușumeaua e la jumătate suptă

M-am dus repede să aflu ce problemă are coana

Și trecând de pragul casei s-a cutremurat icoana

Într-un colț al încăperii, sta vecină mea proptită

Și plângea că vrea o clipă ca să fie fericită

Eu nelămurit de dânsa, căutam să-i aflu tema

Pe la colțuri, pe sub masă, însă nu-i găseam problema

Înlemnit în colțul minții și cu ochii cât gălușca

Mă gândeam că ea mă cheamă, să-i refac pisicii cușca

Însă după trei minute, spuse astfel iritată:

-Hai dezbracă-te acuma și ciocanul mi-l arată.

Eu crezând că poate lumea m-a vorbit numa' de bine

Că sunt harnic iar în zonă nu sunt meșteri ca și mine

Sigur auzise dânsa cât de repede fac banul

De îmi cere dintr-o dată ca să îi arăt ciocanul

Amuzat de-a sa cerință il prezint de-o vrea să știe

Negru la mâner desigur, prea perfect în dulgherie

Scot ciocanul din rucsacul prăfuit de-atâtea rute

Și il dau să-l țină-n mână, pentru câteva minute

Apoi mândru de-a mea sculă, o întreb dintr-o suflare

Ce problemă are dânsa de mă strigă-n disperare

Era foarte încruntată și-am plecat într-o clipită

Observând că după mine a rămas dezamăgită!

Georgian Ionuț Zamfira 26.04.2021